stanford-oval/wikipedia huggingface dataset:
גן חיים
היסטוריה > מושב עובדים

בראשית שנות השלושים, החליטה קבוצה של כ-25 פועלים בפרדס גן חיים להתארגן כדי לרכוש יחד אדמות במקום לצורך התיישבות. בשנת 1932 שילמו ליהושע חנקין דמי קדימה עבור 500 דונם שנרכשו אז באזור, אולם לבסוף האדמה נמכרה לקבוצה אחרת ודמי הקדימה הוחזרו להם. בשנת 1934 קיבלו 66 דונם מהקרן הקיימת שהספיקו למשק עזר של 2.5 דונם לכל מתיישב ורכשו עוד 60 דונם במחיר של 30 לא"י לדונם. הנהלת פרדס גן חיים מכרה להם עוד 136 דונם במחיר הקרן כמעין פיצויי סיום עבודה. הקרקעות נרשמו כולם על שם הקרן הקיימת במסגרת עסקה בה הקרן הקיימת סייעה למתיישבים. השטח חולק ל-25 חלקות של כ־10 דונם ובאוגוסט 1935 הונחה אבן פינה לבתים במושב. בחודש מאי 1936, עלו על הקרקע 25 המשפחות הראשונות והחלו בבניית הבתים והמשקים. לקראת סוף 1936 כבר עמדו במקום 19 בתים. מנהל פרדס גן חיים סייע למתיישבים בהקמת גן ילדים ומרפאה ובמתן ערבויות להלוואות שלקחו. במהלך המרד הערבי הגדול בוצעו מספר התקפות ירי על המושב. בשנת 1940 המושב היה עדיין שקוע בחובות על כספים שהוצאו לקדיחת באר ובניית הבתים ואנשים פנו בקריאה לקבל סיוע מהמוסדות הלאומיים לצורך הרחבת המושב כדי שיישא את עצמו כלכלית. כן עלה הרעיון לאחד את המושב עם מושב צופית הסמוך.
בשנת 1949, עת העלייה ההמונית, קלט המושב 20 משפחות עולים רובם מרומניה שהתיישבו במקום במסגרת ההרחבה. בשנת 1960 נסלל הכביש הפנימי של המושב.
בשנות ה-80 של המאה ה-20 נקלע המושב לקשיים כלכליים וחובות, בעקבות הסדר חובות המושבים נמחקו חלק מהחובות.
ראו גם

מפעל המים (כפר סבא)
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  ריאיון עם מזכיר המשלחת האמריקנית, דואר היום, 11 באפריל 1927
↑  מפה 'אדמות מצפון לתל אביב' עם סימון 'גן חיים', בתוך חוברת בעברית וביידיש בהוצאת הקרן הקיימת, 1928 (עמוד סריקה 5), באתר הספרייה הלאומית, אוסף המפות ע"ש ערן לאור
↑  חגיגת נטיעה בגן חיים, דבר, 16 במרץ 1930
1 2  ישעיהו קן תור, נטיעה על כנות או מורכבים, דבר, 4 בדצמבר 1959
↑  ג. שרוני, כאשר מחמוד פאוזי בא לביקור בגן חיים, מעריב, 2 בנובמבר 1970
↑  עירית עמית-כהן, ‏בין מערב למזרח: הברון פליקס דה מנשה – עסקן, יזם וציוני, קתדרה 114, דצמבר 2004, עמ' 87
↑  גן חיים, דבר, 23 ביוני 1930
↑  בדבר דרישת הפינוי של גן חיים, דבר, 8 בספטמבר 1929
↑  בסביבה הערבית, דבר, 24 בינואר 1930
↑  גן חיים, דבר, 1 בספטמבר 1930
↑  גוהן גל, האומנם נטל מרצון?, עמ' 68, 226
↑  האספה השנתית של "פרדס", דואר היום, 7 בינואר 1935
↑  Mills, E, Census of Palestine 1931. Population of Villages, Towns and Administrative Areas, Jerusalem: Government of Palestine, 1932, עמ' 58
↑  בדמעה יקצורו, עמ' 225
↑  אבן פינה למושב עובדים גן חיים, דבר, 26 באוגוסט 1935
↑  י. שפירא, מושבי העובדים והארגונים בתרצ"ו, דבר, 2 באוקטובר 1936
↑  מסיבת פרידה לא. ש. אורלנס, דבר, 11 בנובמבר 1937
↑  הודעות הממשלה, דבר, 11 ביולי 1936
יריות על גן חיים ושדה וארבורג, דבר, 18 באוגוסט 1938
↑  יוסף שפירא מנהלל, מושב גן חיים, דבר, 25 בדצמבר 1940
↑  ש. אנגל, השרון התיכון בהתפתחותו, דבר, 16 בדצמבר 1956
↑  עבודות פתוח נעשות בשרון, מעריב, 14 בספטמבר 1960
↑  יצחק דנון, ‏ביהמ"ש המחוזי דחה בקשת הבנקים למנוע מחיקת חוב למושב, באתר גלובס, 2 בינואר 1997
| חיים ויצמן |
| --- | --- | --- |
| משפחתו | משה ויצמן (אח) • אנה ויצמן (אחות) • חיה ויצמן-ליכטנשטיין • טוביה דוניה (גיס) • יחיאל ויצמן (אח) • מינה ויצמן (אחות) • אשר זליג ויצמן (גיס) • גיטה דוניה-ויצמן (אחות) • ורה ויצמן (רעיה) • עזר ויצמן (אחיין) • סופיה גצובה (ארוסה) |  |
| הנצחה | מכון ויצמן למדע • יד חיים ויצמן • גן חיים • כפר הנשיא • אשל הנשיא • פרס ויצמן למחקרים במדעים מדויקים • רחוב ויצמן (כפר סבא) • כיכר ויצמן |  |
| שונות | Clostridium acetobutylicum • בית חיים ויצמן • הסכם ויצמן-פייסל |  |
| --- | --- |
בקרת זהויות :  NLI: 987007493906005171 
מושב גן חיים, 1938
דון טוליבר

| --- | --- |

 לידה:  12 ביוני 1994 (בן 30) יוסטון, טקסס, ארצות הברית
 שם לידה:  קאלב זקרי טוליבר
 שם במה:  Don Toliver 
 מוקד פעילות:  ארצות הברית 
 תקופת הפעילות:  מ-2017
 עיסוק:  ראפר, זמר, פזמונאי
 סוגה:  היפ הופ • טראפ • R&B
 שפה מועדפת:  אנגלית 
 חברת תקליטים:  אטלנטיק • קקטוס ג'ק
 שיתופי פעולה בולטים:  אמינם, מיגוס, שק ווס, דה ויקנד, טראוויס סקוט, ויז קאליפה
 בן או בת זוג:  קאלי אוצ'יס (2020–?) 
 מספר צאצאים:  1 
 http://dontolivermusic.com
 פרופיל ב-IMDb
 
קאלב זקרי (דון) טוליבר (באנגלית: Caleb Zackery "Don" Toliver; נולד ב-12 ביוני 1994) הוא ראפר, זמר ופזמונאי אמריקאי.
ביוגרפיה

טוליבר נולד וגדל ביוסטון. הוא החל להוציא לאור מוזיקה ב-2017. באותה שנה, הוציא לאור יחד עם הראפר יאנגג'וש93 את המיקסטייפ Playa Familia.
באוגוסט 2018 הוציא לאור את מיקסטייפ הסולו הראשון שלו, Donny Womack. יום לאחר מכן, הוציא טראוויס סקוט את האלבום השלישי שלו, Astroworld, בו התארח טוליבר בשיר "Can't Say". לאחר הופעתו באלבום, הוציא מספר סינגלים תחת חברת התקליטים קקטוס ג'ק רקורדס במהלך 2019, ובהם "No Idea", שהפך לוויראלי ברשת החברתית טיקטוק. ב-27 בדצמבר, הוציאו טוליבר וחבריו לקקטוס ג'ק את אלבום האוסף JackBoys.
בינואר 2020 התארח טוליבר באלבומו של אמינם, Music to Be Murdered By בשיר "No Regrets". במרץ, הוציא את אלבום הבכורה שלו, Heaven or Hell. האלבום הגיע למקום השביעי בבילבורד 200. באוגוסט, טוליבר השתתף לצד נאב וגאנה בשיר "Lemonade" של אינטרנט מאני, שהגיע למקום השישי במצעד הבילבורד הוט 100.
בפברואר 2023, יצא אלבומו השלישי של טוליבר, Love Sick.
ביוני 2024 יצא לאור אלבומו הרביעי, Hardstone Psycho.
דיסקוגרפיה > אלבומי אולפן

2020: Heaven or Hell
2021: Life of a Don
2023: Love Sick
2024: Hardstone Psycho
דיסקוגרפיה > מיקסטייפים

2017: Playa Familia (עם יאנגג'וש93)
2018: Donny Womack
הערות שוליים

↑  Day & A Dream Team, Don Toliver Makes His Case For Stardom In Houston » Day & A Dream, Day & A Dream, ‏2018-03-08 (באנגלית) (ארכיון)
↑  Don Toliver talks working with Travis Scott in Hawaii, shares new video for “Diamonds”, The FADER (באנגלית)
↑  Playa Familia Mixtape by Yungjosh93 & Don Toliver Hosted by n/a, www.datpiff.com
↑  Houston artist Don Toliver may have a hit on his hands with ‘I Gotta’, ELEVATOR, ‏2017-12-21
↑  HipHopDX- https://hiphopdx.com, Don Toliver Debuts "Donny Womack" Mixtape, HipHopDX, ‏2018-08-02
↑  'ASTROWORLD' Standout Guest Don Toliver Drops New Mixtape 'Donny Womack', Complex (באנגלית)
↑  Billboard 200: Lil Uzi Vert’s ‘Eternal Atake’ No. 1 For Second Week, Billboard, ‏2020-03-22
↑  Gonzalez, Alex (11 בפברואר 2023). "Don Toliver Teased His 'Lovesick' Album, Which Seems Like It May Arrive Soon". נבדק ב-15 בפברואר 2023. {{cite web}}:  (עזרה)
| --- | --- |
בקרת זהויות :  ISNI: 0000 0004 7554 9858  LCCN: no2020033282  MusicBrainz: a0723a3c-4135-438e-85c5-012712144ede  VIAF: 5974158369771801460006   WorldCat (עם VIAF): 5974158369771801460006
האידאולוגיה הגרמנית

| --- | --- |

עטיפת הספר במהדורתו האנגלית
 מידע כללי
 מאת:  קרל מרקס, פרידריך אנגלס 
 שפת המקור:  גרמנית 
 סוגה:  מסה, ספרות פילוסופית 
 הוצאה
 תאריך הוצאה:  1932 
 
האידאולוגיה הגרמנית (בגרמנית: Die deutsche Ideologie) הוא ספר שכתבו קרל מרקס ופרידריך אנגלס באביב 1845. מרקס ואנגלס לא מצאו מוציא לאור שיאות לפרסם את הספר, ולכן הוא לא פורסם בימי חייהם. מאוחר יותר מצא המרקסיסט הסובייטי דוד ריאזאנוב (אנ') את החיבור ופרסם אותו לראשונה בשנת 1932 במסגרת "מכון מרקס-אנגלס" במוסקבה.
הספר מחולק לפרקים הכתובים בסגנון של ויכוח סאטירי מול הגליאנים שמאליים דוגמת לודוויג פוירבאך, מקס שטירנר וברונו באואר. טקסט זה הופך את התיזה ההגליאנית, לפיה העולם מעוצב על ידי האידאות ואין מציאות מחוץ לתודעה המכוננת אותה, וקובע כי ההוויה החברתית היא זו שמעצבת את התודעה.
עם זאת, חלקו הראשון של הספר כתוב בצורת מבוא שנראה כמו הרחבה והבהרה של חיבור קודם בשם "תזות על פוירבך". חלק זה הוא ניסוח מחודש של תאוריה היסטורית שמרקס החל לכנות בשם "תפיסה חומרית של ההיסטוריה" (ואשר ידוע כיום בשם מטריאליזם היסטורי).
מאז פרסומו הראשון ראו מלומדים מרקסיסטים בחיבור זה עבודה חשובה במיוחד, היות שמבין כל החיבורים של מרקס אודות התאוריה של ההיסטוריה, בעלי אורך ופרוט דומים, הוא נחשב כחיבור הברור ביותר.
דון ז'ילה

| --- | --- |
אין תמונה חופשית
 לידה:  יולי 1967 (בן 57) וולסול, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1994 
 מקום לימודים:  אקדמיית מאונטוויו לאמנויות התיאטרון 
 פרופיל ב-IMDb
 
דון ז'ילה (באנגלית: Don Gilet; נולד ב-17 בינואר 1967) הוא שחקן בריטי, הידוע בעיקר מהופעותיו בהפקות של ה-BBC הסדרה "Babyfather", אופרת הסבון "איסטאנדרס" ו-"55 מעלות צפון".
ביוגרפיה

ז'ילה גדל בקלדמור, וולסול יחד עם שתי אחיותיו הגדולות. היא למד בבית ספר של יום ראשון בקלדמור גוספל הול, ובאקדמיית מאונטביו לאמנויות הבמה.
ביוגרפיה > קריירה

הופעתו הראשונה של ז'ילה בטלוויזיה הייתה בתוכנית שידוכים טלוויזיונית של ערוץ 4 בשם "Streetmate" בה התראיין כחבר של אחד המשתתפים. תפקידו הגדול הראשון היה בדמות ג'וני לינדו בסדרה "Babyfather" לצדה של דיאן פאריש (שאחר כך כיכבה לצדו ב"איסטאנדרס"). בהמשך שיחק בתפקיד ראשי בסדרה הבלשית "55 מעלות צפון" בדמות סמל בילוש ניקי קול. ב-2006 גילם ז'ילה את ליאו צ'ארלס במיני-סדרה "קו היופי", ושיחק בתפקיד אורח בפרק ספיישל חג המולד של הסדרה "דוקטור הו" בפרק "The Runaway Bride".
ב-2001 הופיע ז'ילה בפרסומת למחשב iMac G4 של חברת אפל. שם הסרטון היה "Window Shopping" והציגה את ז'ילה מבצע מחוות אל ה-IMac, שאחר כך המחשב העתיק. עוד הופיע בדמות מנהל חנות בסרטון הדרכה לצוות עובדים של רשת הסופרמרקטים סיינסברי. ז'ילה שיחק בתפקיד אורח בפרקים בסדרות "חדר מיון", "הולבי סיטי", "עדות אילמת" ו-"The Bill".
ב-2001 הופיע ז'ילה בווידאו קליפ של הלהיט "Out of Reach של הזמרת גבריאל. ב-2011 השתתף בווידאו קליפ לשיר "I Want You to Remember" של I Am Spartacus.
בתיאטרון שיחק ז'ילה במחזות "כטוב בעיניכם" ו"האלכימאי".
באפריל 2008 הצטרף ז'ילה לאופרת הסבון הפופולרית של ה-BBC "איסטאנדרס" וגילם את דמותו של לוקאס ג'ונסון הרוצח הסדרתי. ז'ילה סיים את תפקידו בסדרה ב-30 ביולי 2010.
ב-2010 שיחק בתפקיד אבנאזר בתיאטרון צ'רצ'יל בברומלי בהצגה המוזיקלית "אלאדין" יחד עם מלינדה מסנג'ר. ב-2011 שיחק בתיאטרון גרוב בדאנסטבל במחזה "ג'ק ואפון הפלא" שבו הופיעה גם ג'מה ביסיקס כוכבת "איסטאנדרס".
במאי ב-2013 גילם ז'ילה את הדמויות פוליג'ינוס, רויסליפ ובלקפרייר בעיבוד הרדיופוני של דירק מאגס לספר "לעולם-לא-עולם" מאת ניל גיימן.
ב-2014 הצטרף ז'ילה לצוות שחקני הדרמה הרפואית של ה-BBC "הולבי סיטי" בתפקיד רופא מרדים בשם ג'סי לאו.
ב-2015 חזר ז'ילה לאופרת הסבון "איסטאנדרס" וגילם שוב את הדמות של לוקאס ג'ונסון. הפרק הראשון בהשתתפותו שודר ב-1 בינואר 2016. הדמות חזרה שנה לאחר מכן בכוונה לברוח מבית הסוהר.
ב-2017 שיחק ז'ילה בתפקיד הפסיכולוג המשפטי בלייק אלברייטון בסדרת הטלוויזיה "לוך נס". הפרק הראשון של הסדרה שודר ה-11 ביוני 2017.
ביוגרפיה > חיים אישיים

ז'ילה מתגורר עם משפחתו בבדפורדשייר. הוא חבר קרוב של השחקנית דיאן פאריש שכיכבה בעבר ב"איסטאנדרס", השניים שיחקו יחד גם בסדרה "Babyfather".
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1993 |  | Desmond's | ג'ררד | בפרק "Lollipop Man" |
| 1994 |  | The Imaginatively Titled Punt & Dennis Show |  | סדרת טלוויזיה (2 פרקים) |
| 1995 |  | Now What |  | סרט טלוויזיה |
| 1998 |  | Brothers and Sisters | מרטין אטיין | סדרת טלוויזיה |
| 2000 |  | The Return of Nick Cotton | ביסקיט | סרט טלוויזיה |
| 2001 | חדר מיון | Casualty | לי פרימן | בפרק "Lost and Found" |
| 2001–2002 |  | Babyfather | ג'וני לינדו | סדרת טלוויזיה |
| 2002, | הולבי סיטי | Holby City | מרטין | בפרק "Trust" |
| 2002 |  | Time Gentlemen Please | ג'יימי הרדי | בפרק "Storming Up a Cook" |
| 2002 | קצוות מפוצלים | Cutting It | ארול | סדרת טלוויזיה (פרק אחד) |
| 2002 |  | Single Voices | דנזל "דגסי" קוקר | בפרק "Degsy" |
| 2003 | עדות אילמת | Silent Witness | קרלטון ג'ונס | בפרק "Running on Empty" |
| 2003 |  | The Bill | מרטין פישר / גרי הייווד | סדרת טלוויזיה (2 פרקים) |
| 2004 |  | Belly Button | קארל | סרט קצר |
| 2004–2005 |  | 55 Degrees North | סמל בילוש ניקי קול | סדרת טלוויזיה |
| 2006 | קו היופי | The Line of Beauty | ליאו צ'ארלס | מיני-סדרה |
| 2006 | דוקטור הו | Doctor Who | לאנס בנט | בפרק "The Runaway Bride" |
| 2007 | עיר מקלט | Cape Wrath | פרדי | שם הפצה נוסף "Meadowlands" |
| 2008–2010, 2016 | איסטאנדרס | EastEnders | לוקאס ג'ונסון | סדרת טלוויזיה |
| 2010 |  | EastEnders: E20 | לוקאס ג'ונסון | סדרת טלוויזיה (2 פרקים) |
| 2012 |  | Wizards vs Aliens | ריצ'רד שרווד | סדרת טלוויזיה (3 פרקים) |
| 2013 | האב בראון | Father Brown | דאגלס טיילור | בפרק "Father Brown" |
| 2013 |  | What Does the K Stand For? | וינסנט איימוס |  |
| 2014–2016 | הולבי סיטי | Holby City | ג'סי לאו | סדרת טלוויזיה |
| 2015 |  | Death in Paradise | אנדרה מורגן | סדרת טלוויזיה (פרק אחד) |
| 2016 |  | Brief Encounters | קירן | סדרת טלוויזיה |
| 2017 | לוך נס | The Loch | בלייק אלברייטון |  |
| 2018 | רציחות במידסומר | Midsomer Murders | ביל ויינר | בפרק "The Lions of Causton" |
| 2022 |  | Sherwood | ג'ייקוב האריס | 2 פרקים |
| 2024 | הכוורן | The Beekeeper | סגן המנהל פריג | סרט קולנוע |
| TBA | בני אנאנסי | Anansi Boys | מאנקי | סדרה עתידית של אמזון פריים וידאו |
הערות שוליים

↑
↑  'Babyfather' star joins 'EastEnders'
↑  "What's On at the Grove Theatre in Dunstable, The Grove Theatre. URL. Retrieved 17 September 2011.
↑  Moon, Katy (19–25 באפריל 2014). "Jesse loves to be controversial!". Inside Soap (15): 41. {{cite journal}}:  (עזרה)
| --- | --- |
בקרת זהויות :  BnF: cb169708664 (data)  ISNI: 0000 0000 5450 2891  LCCN: no2008006706  VIAF: 7188831   WorldCat (עם VIAF): 7188831
האיגוד העולמי של גני חיות ואקווריומים

| --- | --- |


לוגו הארגון
 תחום:  עולמי
 מדינה:  ספרד 
 מטה הארגון:  ברצלונה, ספרד
 תקופת הפעילות:  1935–הווה (כ־89 שנים)
 https://www.waza.org/
 
קרנף רחב-שפה בשטח הספארי ברמת גן, החבר בארגון.
האיגוד העולמי של גני החיות והאקווריומים (באנגלית: World Association of Zoos and Aquariums, ובראשי תיבות: WAZA) הוא ארגון גג עבור קהילת גני החיות והאקווריומים העולמית. מטרת הארגון היא לספק מנהיגות ותמיכה בגני חיות, אקווריומים וארגוני שותפות בעולם בטיפול בבעלי חיים וברווחתם, שימור המגוון הביולוגי, חינוך סביבתי וקיימות גלובלית.
הארגון

חברי הארגון כוללות גני חיות ואקווריומים מובילים, עמותות אזוריות ולאומיות של גני חיות ואקווריומים וכן כמה ארגוני שותפים, מכל רחבי העולם.
החברים ב-WAZA כוללים יותר מ-250 גני חיות ואקווריומים, וכן כ-25 ארגונים אזוריים. בנוסף, כ-1300 גני חיות מקושרים ל-WAZA באמצעות חברות באחת מהאגודות האזוריות או הלאומיות, ולמעלה מ-700 מיליון מבקרים עוברים דרך אלה מדי שנה.
כל חברי WAZA מחויבים לעמוד ב"קוד WAZA של אתיקה ושל רווחת בעלי החיים", שאומץ על ידי WAZA בשנת 2003.
האיגוד וישראל

כיום חברים בארגון הספארי ברמת גן, גן החיות התנכ"י והחי פארק שנמצאים בישראל.
ראו גם

האיגוד האירופאי של גני החיות והאקווריומים
ארגון גני החיות הישראלי
האורקל הנסתר

| --- | --- |

 מידע כללי
 מאת:  ריק ריירדן
 שפת המקור:  אנגלית
 סוגה:  פנטזיה, מבוסס על המיתולוגיה היוונית
 נושא:  מיתולוגיה יוונית, מיתולוגיה רומית 
 הוצאה
 הוצאה:  הוצאת דיסני 
 תאריך הוצאה:  2016
 מספר עמודים:  320
 הוצאה בעברית
 הוצאה:  הוצאת מרגנית
 תאריך:  2016
 תרגום:  יעל אכמון
 סדרה
 סדרת ספרים:  גורלו של אפולו
 הספר הבא:  הנבואה האפלה
 קישורים חיצוניים
 הספרייה הלאומית:  003925367
 
האורקל הנסתר (באנגלית: The Hidden Oracle) הוא הספר הראשון בסדרת "גורלו של אפולו", מאת המחבר ריק ריירדן. הסדרה היא מעין ספין אוף לסדרות "פרסי ג'קסון והאולימפיים" ו"גיבורי האולימפוס", ויצאה ב-2016 כהמשך ישיר לספר "דם האולימפוס".
עלילה

בינואר, כחצי שנה אחרי שגאיה התעוררה וזאוס האשים בכך את אפולו, אל השמש, המוזיקה, הרפואה והנבואה בן ה-4016 שנה, נידון לחיות כנער בן תמותה, לאורך זמן לא מוגבל. הוא נוחת מהאולימפוס למנהטן ופוגש במג מקפרי, חצויה חזקה, ויחד עם פרסי ג'קסון הם מצליחים להביא אותו למחנה החצויים בחתיכה אחת כשאויביו הקדמונים רודפים אחריו.
בזמן החורף המחנה די ריק בדרך כלל, אולם הפעם, כך מתברר, יותר מהרגיל: 3 חצויים נעלמו. לא הרבה זמן לאחר שאפולו ומג מגיעים למחנה, מתגלה שמג היא בת דמטר. אפולו ומג מגלים שמערת דלפי הגיעה למבוך של דיידלוס ולא רק שהיא נשמרת על ידי פיתון, נחש ענקי ואויבו הוותיק של אפולו, אלא שגם שלושה מהאורקלים האחרים שמורים על ידי טריאומווירט מרושע, שלישיית קיסרי רומא לשעבר. לאחר שכולם חוזרים מהמבוך, מתגלה ששני חצויים נוספים נעלמו מהמחנה. אפולו ומג מוצאים את האורקל של חורשת דודונה האגדית ביער מחנה החצויים, מה שלא היה אמור לקרות, ובה חמשת החצויים האבודים ואל גייזרים זוטר. לחורשה מגיע גם ראש הטריאומווירט: נירון בכבודו ובעצמו, בן אלמוות כבר 1930 שנה. מתברר שהוא גידל את מג ושלח אותה להוביל את אפולו לתוך מלכודת. לאחר שמג מבינה שנירון עומד לשרוף את החורשה, היא נלחמת בו והם משחררים את החצויים ואת האל, שומעים נבואה מהחורשה, ומג בורחת. מלכת הנמלים הענקיות מעניקה לחצויים ואפולו טרמפ אווירי לעבר המחנה.
המחנה מותקף על ידי קולוסוס נירוניס, פסל ארד מונפש של נירון בגובה 30 מטר. אפולו מצליח לקלל אותו בכוחו האחרון שנשאר לו: מגפה, והפסל מאבד את הראש, פשוטו כמשמעו. בסוף הספר ליאו ואלדס, חצוי שמוכר מהסדרה גיבורי האולימפוס, חוזר להקלת אפולו וכולם עומדים בתור כדי להכות אותו על שלא שמר על קשר.
בניגוד לרוב ספרי ריירדן המיתולוגיים לספר זה אין "דד-ליין" מיתולוגי לסיום המשימה. בנוסף למתכות המיתולוגיות הרגילות (זהב קיסרי, ארד שמימי וכו') מתגלה בספר מתכת קסומה נוספת: עופרת מיסוסאית, שהומצאה על ידי ארוס/קופידון.
האיגוד הישראלי לתעשיות מתקדמות (IATI)

| --- | --- |
לוגו האיגוד
 תחום:  היי-טק מדעי החיים
 שפה רשמית:  עברית
 משרד ראשי:  הרצליה פיתוח
 יושב ראש:  ארז צור; יעקב מיכלין (יושבי ראש משותפים)
 מנכ"ל:  קרין מאיר רובינשטין
 תקופת הפעילות:  2012–הווה (כ־12 שנים)
 האיגוד הישראלי לתעשיות מתקדמות
 
האיגוד הישראלי לתעשיות מתקדמות (באנגלית: Israel Advanced Technology Industries - IATI) הוא ארגון הגג של תעשיות ההיי-טק ומדעי החיים בישראל, במסגרתו מאוגדים קרנות הון סיכון, מרכזי פיתוח של חברות רב-לאומיות, חברות קטנות וגדולות, חממות טכנולוגיות ועסקיות, תוכניות האצה לחברות הזנק ("מאיצים", "אקסלרטורים"), חברות מסחור של אוניברסיטאות, בתי חולים, אקדמיה ונותני שירותים, עיריות ומועצות מקומיות ועוד.
האיגוד הוא עמותה ללא כוונות רווח, שמטרותיה המוצהרות הן "להוות ארגון גג לתעשיית ההייטק ומדעי החיים בישראל ובכלל זה ליחידים וחברות העוסקים במחקר, פיתוח ושיווק בתחומים עתירי ידע. לחקור, ליזום, לפתח ולתמוך במדיניות ובפעולות אשר יקדמו את תעשיית ההייטק ומדעי החיים בישראל". כמו כן, האיגוד שם לו כמטרת־על לשלב אוכלוסיות מגזריות (כגון: נשים, חרדים, ערבים) בהיי-טק הישראלי.
האיגוד מפעיל ועדות של בכירי התעשייה לצורך קידום נושאים תעשייתיים וחברתיים שונים. הוועדות העיקריות הן: ועדת קרנות הון סיכון, ועדת עורכי דין ורואי חשבון (בראשות איל שנהב), ועדת מדעי החיים, ועדת קשרי ממשלה, ועדת מאיצים טכנולוגיים, ועדת כנסים, ועדת קניין רוחני, וכן ועדה לקידום חרדים בהיי-טק.
היסטוריה

האיגוד הישראלי לתעשיות מתקדמות הוקם כמיזוג של איגוד תעשיית ההייטק (HTIA) ואיגוד מדעי החיים הישראלי (ILSI), ביוזמת יושבי ראש שני האיגודים. ההשקה הרשמית התקיימה ב-17 בינואר 2012, וב-4 ביוני באותה שנה נרשם האיגוד אצל רשם העמותות. במעמד ההשקה מונתה עורכת דין קרין מאיר רובינשטין לתפקיד מנכ"לית האיגוד, וכן נמסר שהיו"רים הקודמים ימשיכו לשמש יושבי ראש משותפים עד לבחירת יושבי ראש לתקופה בת שלוש שנים.
ב-26 ביולי 2012 התקיימו לראשונה בחירות פנימיות לראשות האיגוד. לאחר שהיו"רים הקודמים פרשו ולא עמדו לבחירה, נבחרו יואב שלוש לתפקיד יו"ר תחום היי-טק, וד"ר בני זאבי ליו"ר תחום מדעי החיים. מאז, מתקיימות בחירות בכל שלוש שנים, ובמסגרתן נבחרים שני יושבי ראש משותפים לתחום ההיי-טק ולתחום מדעי החיים. כמו כן נבחרים חברי הדירקטוריון לפי מפתח ייצוג של תתי-סקטורים בתעשייה, והם מתכנסים מדי רבעון. בדירקטוריון שנבחר ב-26 בספטמבר 2015, נכללו לראשונה גם נציגה ונציג מן המגזר החרדי.
תחומי פעילות

במסגרת פעילותו לפיתוח עסקי ושווק ותמיכה בחברות צעירות, האיגוד מקיים כנסים שנתיים וסמינרים מקצועיים שנועדו ליצירת קשרים ושיתוף פעולה וכן מארח משלחות של גורמים גלובליים. פורום מנהלי מרכזי הפיתוח של חברות בינלאומיות הפועלים בישראל, הפועל בחסות האיגוד, משמש מוקד לשיתוף פעולה בין תאגידי טכנולוגיה גלובליים לבין הגופים הרלוונטיים בישראל.
האיגוד מייצג את תעשיות ההיי-טק אצל הדרג הפוליטי והמקצועי במשרדי הממשלה ובוועדות הכנסת, וכן כלפי רשויות מקומיות ומוסדות אקדמיים. במסגרת זו, יזם האיגוד פרויקטים משותפים עם ממשלת ישראל, בכלל זה, אליפות הסייבר הישראלית שמתקיימת החל משנת 2015, ותחרות לאיתור סטארטאפיסטים בבתי הספר התיכוניים, בחסות ובשיתוף משרד החינוך.
האיגוד שותף לתוכניות להכשרה מהירה של מהנדסים ומתכנתים כמענה למחסור בעובדים בהיי-טק, לפי מודל עסקי של שיתוף פעולה בין גורמי ממשלה ורשות החדשנות לבין המגזר העסקי, מודל שאושר על ידי מועצת רשות החדשנות ביולי 2017.
מלבד אלה, האיגוד מפיק דו"חות על מצב הטכנולוגיה הישראלית. בין היתר, האיגוד פרסם בשנת 2015 דוח לגבי תעשיית טכנולוגיות המידע בישראל; דוח מדעי החיים בישראל לשנת 2018; דוח המציג את תרומת קרנות הון סיכון להיי-טק הישראלי, וכן דוח הנוגע לשינוי מדיניות מיסים לתאגידי טכנולוגיה גלובליים, על פי תקנות תוכנית המאבק בתכנוני מס (BEPS - Base Erosion and Profit Shifting Project) של ה-OECD, דוח בנושא פטור ממס למשקיעים זרים על השקעותיהם בקרנות הון סיכון ישראליות, ודוח המתאר את מוקדי המחסור בכוח אדם מיומן בתעשיות הטכנולוגיה בישראל.
הערות שוליים

↑  אז מה הם עושים שם באקסלרטור?, באתר פורטל היזמות הישראלי, ‏אוחזר ב-21 במרץ 2018
↑  IATI | 5p2, www.5p2.org.il
↑  צפייה בפרטי עמותות וחברות לתועלת הציבור, באתר שירותים מקוונים
↑  ישראל אדוונסד טכנולוג'י אינדסטריז (ע"ר) | גיידסטאר - אתר העמותות של ישראל, באתר www.guidestar.org.il
↑  ויצמן, ליאור, קידום נשים בהיי-טק הישראלי, באתר דה מרקר, ‏26 בנובמבר 2015
↑  שבקס, ארי, צמרת עולם ההיי טק ושרי ממשלה בהשקת מיזם BTC, באתר לדעת, ‏י"ז תמוז תשע"ז
↑  קרן צוריאל הררי, אומת הסטארט־אפ, באתר כלכליסט, 16 בינואר 2014
↑  האיגוד הישראלי לתעשיות מתקדמות יקיים האקתון יחיד מסוגו בעולם בהשתתפות 35 נשים, באתר New-Tech, ‏28 בפברואר 2016
↑  ענבל אורפז, איגוד תעשיית ההיי-טק ואיגוד מדעי החיים הישראלי ימוזגו, באתר TheMarker‏, 6 בנובמבר 2011
1 2  השקת ה-IATI: הושלם מיזוג איגוד תעשיית ההיי-טק ואיגוד מדעי החיים, באתר TheMarker‏, 17 בינואר 2012
↑  תעודת רישום 2012 - ישראל אדוונסד טכנולוג'י אינדסטריז (ע"ר).pdf, באתר www.guidestar.org.il
↑  ענבל אורפז, השגרירים החדשים של תעשיית ההיי-טק: יואב שלוש וד"ר בני זאבי, באתר TheMarker‏, 26 ביולי 2012
↑  ארז צור, מנכ"ל EMC ישראל, מונה ליו"ר IATI, באתר אנשים ומחשבים, ‏6 בספטמבר 2015
↑  מנכ"ל משרד רוה"מ אלי גרונר התייחס אמש לתקציב החדש בהיבט של ההייטק הישראלי, באתר טלנירי, ‏22 בדצמבר 2016
↑  אליפות ישראל בסייבר, באתר cms.education.gov.il
↑  skillz, edu.gov.il
↑  הנדון: תחרות לאיתור סטארטאפיסטים בתיכון, באתר משרד החינוך, ‏8 בנובמבר 2016
↑  הגר רבט, המסלול המהיר להייטק: התוכנית של רשות החדשנות להכשרת מתכנתים, באתר כלכליסט, 23 ביולי 2017
↑  דוד רפאלי, מהי תוכנית המאבק בתכנוני המס (BEPS)?, באתר כלכליסט, 5 ביוני 2014
דרום-מזרח אסיה

מדינות דרום-מזרח אסיה
חוף טרופי במלזיה.
דרום־מזרח אסיה הוא אזור ביבשת אסיה הכולל 11 מדינות ביבשת ובאיים הסמוכים לה. המדינות שוכנות לחופי האוקיינוס השקט וחופי ים סין הדרומי. המושג "דרום־מזרח אסיה" נטבע במאה ה־20.
שטח האזור 4,545,792 קמ"ר וגרים בו 675,796,065 בני אדם.
המדינות בחלק היבשתי הן:
וייטנאם וייטנאם
לאוס לאוס
מיאנמר מיאנמר (בורמה)
מלזיה מלזיה (מערב)
קמבודיה קמבודיה (קמפוצ'יה)
תאילנד תאילנד
מדינות האיים הן:
אינדונזיה אינדונזיה
ברוניי ברוניי
מזרח טימור מזרח טימור
מלזיה מלזיה (מזרח)
סינגפור סינגפור
הפיליפינים הפיליפינים
אוסטרליה טריטוריות אוסטרליות - אי חג המולד ואיי קוקוס
בשנת 2017 מנתה אוכלוסייתה 623,000,000 נפש, כחמישית מהם באי האינדונזי ג'אווה. המדינה הגדולה ביותר בשטחה ובאוכלוסייתה בדרום־מזרח אסיה היא אינדונזיה; הקטנה ביותר בשטחה היא סינגפור, ובכמות האוכלוסייה – ברוניי.
ארצות דרום־מזרח אסיה מאוגדות במסגרת כלכלית ופוליטית אזורית: איגוד מדינות דרום־מזרח אסיה (ASEAN).
כלכלה

במשך ההיסטוריה דרום-מזרח אסיה היווה מרכז סחר חשוב מאוד, בזכות המשאבים והסחורות שמקורן באזור זה (במיוחד תבלינים). בתחילה, סחר התבלינים פותח על ידי סוחרים הודיים וערבים, אך במהרה גם סוחרים אירופיים החלו להתעניין בפוטנציאל של האזור. בתחילה הגיעו הספרדים והפורטוגזים, ולאחר מכן ההולנדים ולבסוף הבריטים והצרפתים. העצמת האינטרסים הובילה לסיפוח שטחים על ידי המעצמות האירופיות - הולנד השתלטה על אינדונזיה, הממלכה המאוחדת השתלטה על מלזיה, ספרד וארצות הברית השתלטו על הפיליפינים.
כיום, אינדונזיה היא הכלכלה החזקה ביותר באזור, והיא החברה היחידה בפורום ה-G-20.
דמוגרפיה

נכון לשנת 2013, בדרום-מזרח אסיה מתגוררים בערך 625 מיליון נפש. המדינה המאוכלסת ביותר היא אינדונזיה, עם אוכלוסייה של יותר מרבע מיליארד בני אדם (ובכך מהווה המדינה הרביעית בגודלה בעולם). התפלגות הדתות מגוונת מאוד ומשתנה בין מדינה למדינה. אינדונזיה היא מדינה מוסלמית (המדינה המוסלמית הגדולה בעולם). בניגוד לכך, בודהיזם הוא הדת הדומיננטית בווייטנאם, תאילנד, לאוס, קמבודיה, בורמה וסינגפור. הנצרות היא הדומיננטית בפיליפינים, במזרח אינדונזיה, מזרח מלזיה ומזרח טימור. בפיליפינים נמצאת האוכלוסייה הקתולית הגדולה ביותר באסיה.